CELEX: 62007TB0029
Language: hu
Date: 2008-05-14 00:00:00
Title: T-29/07. sz. ügy: Az Elsőfokú Bíróság 2008. május 14-i végzése – Lactalis Gestion Lait és Lactalis Investissement kontra Tanács ( Megsemmisítés iránti kereset – 2006/112/EK irányelv – Az első HÉA-irányelv hatályon kívül helyezése – Részleges megsemmisítés – Személyes érintettség hiánya – Elfogadhatatlanság )

5.7.2008   
            
            
               HU
            
            
               Az Európai Unió Hivatalos Lapja
            
            
               C 171/35
            
         Az Elsőfokú Bíróság 2008. május 14-i végzése – Lactalis Gestion Lait és Lactalis Investissement kontra Tanács
   (T-29/07. sz. ügy) (1)
   
   („Megsemmisítés iránti kereset - 2006/112/EK irányelv - Az első HÉA-irányelv hatályon kívül helyezése - Részleges megsemmisítés - Személyes érintettség hiánya - Elfogadhatatlanság’)
   (2008/C 171/65)
   Az eljárás nyelve: francia
   Felek
   
      Felperesek: Lactalis Gestion Lait SNC (Laval, Franciaország) és Lactalis Investissement SNC (Laval) (képviselő: A. Philippart ügyvéd)
   
      Alperes: az Európai Unió Tanácsa (képviselők: A.-M. Colaert és M. Iosifidou meghatalmazottak)
   Az ügy tárgya
   A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (HL L 347., 1. o.) 411. cikke (1) bekezdésének a tagállamok forgalmi adókra vonatkozó jogszabályainak összehangolásáról szóló, 1967. április 11-i 67/227/EGK első tanácsi irányelv (HL 1967. 71., 1301. o.; magyar nyelvű különkiadás 9. fejezet, 1. kötet, 3. o.) negyedik és nyolcadik preambulumbekezdésének, valamint 1. cikke első és harmadik albekezdésének a hatályon kívül helyezése tekintetben történő megsemmisítése iránti kereset.
   A végzés rendelkező része
   
               1)
            
            
               Az Elsőfokú Bíróság a keresetet mint elfogadhatatlant elutasítja.
            
         
               2)
            
            
               A Bizottság és a Spanyol Királyság beavatkozási kérelméről már nem szükséges határozni.
            
         
               3)
            
            
               Az Elsőfokú Bíróság a Lactalis Gestion Lait SNC-t és a Lactalis Investissement SNC-t kötelezi a költségek viselésére.
            
         
      (1)  HL C 69., 2007.3.24.